Ազատությունը և քաղաքական բազմակարծությունը մեր ընդհանուր նպատակի` տնտեսական կայուն աճի ուղղությամբ շուկայական տնտեսության զարգացման, բարգավաճման, սոցիալական արդարության, զբաղվածության մեծացման և տնտեսական բնապաշարների արդյունավետ օգտագործման անհրաժեշտ տարրերն են: Այն երկրների հաջող անցումը շուկայական տնտեսության, որոնք ջանքեր են գործադրում այդ ուղղությամբ, կարևոր նշանակություն ունի և բխում է բոլորիս շահերից: Դա մեզ հնարավորություն կտա հասնելու բարեկեցության ավելի բարձր մակարդակի, ինչը մեր ընդհանուր նպատակն է: Մենք կհամագործակցենք այդ խնդրի լուծման ասպարեզում: